Ploce (stacija)

Ploce bija 1933. gadā atvērta dzelzceļa stacija līnijā Liepāja—Ventspils. Tā uzbūvēta, lai apkalpotu 750 mm atzarojumu puskilometra garumā uz Ploču kūdras purvu. Atzarojumā strādāja Ploces kūdras fabrikas lokotraktors. Divstāvu stacijas ēka uzbūvēta 1938. gadā (arhitekts V. Ozoliņš). Stacijas nosaukumi trijās valodās uz tās redzami vēl 2018. gadā. 

Šaursliežu atzarojums no Ploces uz kūdras purvu pastāvējis vismaz līdz 1964. gadam (uzbērums saglabājies līdz mūsdienām), bet 1977. - 1978. gadā papildus uzbūvēts ap 2 km garš kūdras vešanas šaursliežu dzelzceļš. Mūsdienās bijusī Ploces kūdras fabrika ir SIA "Pindstrup Latvia" īpašums (Ploces iecirknis), bet daļa šaursliežu dzelzceļa darbojās vēl 2002. gadā un, iespējams, pastāv līdz mūsdienām.

Atsauces

Literatūra 
 T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 166. lpp.

Ārējās saites 
 Ploces stacija 2009. gada oktobrī
  
 Ploces stacija un šaursliežu dzelzceļš PSRS ģenerālštāba kartē
 Ploces stacijas foto

Dzelzceļa līnijas Liepāja—Ventspils stacijas un pieturas punkti
Bijušās dzelzceļa stacijas Latvijā